|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 190 Αθήνα, 29/06/2016

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την προκλητική παρουσία αστυνομικών δυνάμεων κατά τη διαδικασία συζήτησης εργατικής διαφοράς, στις 22/06/2016, μεταξύ του Σωματείου Μισθωτών Τεχνικών και της εταιρίας του Ομίλου «ΕΛΛΑΚΤΩΡ», στα γραφεία της Επιθεώρησης Εργασίας στη Ν. Ιωνία.

Την μέρα εκείνη το σωματείο είχε καλέσει σε παράσταση διαμαρτυρίας. Όταν αντιπροσωπεία του Σωματείου και συνδικαλιστών μπήκε στα γραφεία της επιθεώρησης εργασίας, βρέθηκε μπροστά σε **τ*ριμελές κλιμάκιο ένστολων και οπλοφόρων αστυνομικών.***Όταν ρώτησε για ποιο λόγο βρίσκονταν εκεί, απάντησαν πως εκτελούν διαταγή από τη Αστυνομική Διεύθυνση ΒΑ Αττικής και όπως δήλωσαν ***ήθελαν να εποπτεύσουν την ομαλή διεξαγωγή της εργατικής διαφοράς!***Μετά από τις έντονες διαμαρτυρίες οι αστυνομικοί αποχώρησαν.

Αυτή η προκλητική παρουσία των αστυνομικών, και μάλιστα με στολή, που ήρθαν για να «περιφρουρήσουν» τα συμφέροντα της ΕΛΛΑΚΤΩΡ, δείχνει περίτρανα ότι συνεχίζει να λειτουργεί κανονικά το συνδικαλιστικό της ασφάλειας από τη σημερινή κυβέρνηση ΣΥΡΙΖΑ-ΑΝΕΛ! **Η κυβέρνηση και οι εμπλεκόμενοι υπουργοί καλούνται να δώσουν εξηγήσεις.**

**Πρόκειται για μία ακόμη έκφραση τρομοκράτησης του εργατικού κινήματος**. Εντάσσεται στο σύνολο της επίθεσης που δέχονται οι εργαζόμενοι και των σχεδιασμών που προωθούνται για περιορισμό της συνδικαλιστικής δράσης

Καλούμε όλα τα συνδικάτα να καταδικάσουν άμεσα, αποφασιστικά και με κάθε τρόπο, αυτού του είδους τις προκλήσεις.

**Το Δ.Σ.**